**Výsev**

Na výsev odporúčame používať vermikompost ako zmes kvalitnej bielej rašeliny a vermikompostu (substrát) v pomere 3:1 na 3 diely rašeliny 1 diel vermikompostu, Či výsev uskutočňujeme vo výsevných nádobách, alebo priamo na záhonoch. V prípade výsevných nádob naplníme nádoby do cca 2/3, mierne pritlačíme substrát a prevedieme výsev. Následne doplníme nádobu substrátom a tiež mierne pritlačíme, na záver zalejeme vodou. Podobne postupujeme aj na záhonoch. Na pôvodnú skyprenú zeminu nasypeme substrát v hrúbke 3-4cm, jemne vhodným náradím zavalcujeme a prevedieme výsev. Potom vysiate semená zakryjeme tenkou vrstvou substrátu v hrúbke 1-2cm a zalejeme vodou.

**Pestovanie priesad zelenín alebo sadeníc okrasných listnatých drevín**

V prípade, že na pestovanie priesad alebo sadeníc používate kontajnery, alebo iné pestovateľské nádoby s priemerom do 9cm a sadenice alebo priesady sú dobre vyvinuté so silnou, zdravou koreňovou sústavou odporúčame používať vermikompost samostatne. Ak sadenice alebo priesady sú slabšie, koreňová sústava je nedostatočne vyvinutá odporúčame vermikompost pomiešať s kvalitnou bielou rašelinou v pomere 1 diel vermikompostu a 3 diely rašeliny.

**Pestovanie v záhonoch, na voľnej pôde, alebo celoplošné pestovanie v poľnohospodárstve**

Na vhodné upravený povrch pôdy (diskovanie, kombinátorovanie, kompaktorovanie atď.) Rovnomerne rozmetáme vermikompost v prepočte 2-3l/m² potom v rámci prípravy pôdy vermikompostu zapracujeme do hĺbky koreňovej sústavy do pôdy. Aplikáciu je možné uskutočniť aj na nespracovanú pôdu a následne previesť kultivácie, vrátane plytkej alebo strednej orby. Aplikáciu odporúčame opakovať po 3-4rokoch.

**Zakladanie ovocných sadov a vinohradov**

Postup je rovnaký, do pripravených vykopaných jám odporúčame do zóny koreňovej sústavy vysádzaných rastlín nasypať vermikompost, premiešať a pôvodnou zeminou v pomere 1:3 a zasadiť rastliny, alebo použiť vermikompost s rašelinou v pomere 1:3 a zasadiť rastliny bez premiešania s pôvodnou zeminou.